האם אפשר להחליף את הסוללה של שואב אבק רומבה?
כן. למעשה, היצרן ממליץ להחליף את הסוללה כל שנתיים. תהליך החלפת הסוללה די פשוט וכל אחד יכול להסתדר איתו. כדי לגשת לסוללה, תצטרכו להפוך את מכשיר הרומבה ולהסיר את שני הברגים שמהדקים את כיסוי הסוללה למקומו. תתקינו את הסוללה החדשה ותבריגו את הכיסוי למקום. זה הכול.
he
האם אפשר להפעיל שואב אבק רובוטי מדי יום?
תדירות השימוש במכשיר זאת לא רק שאלה של העדפה אישית. לשימוש ביתי ממוצע, מומלץ להפעיל את המכשיר 3-4 פעמים בשבוע. גם אם אתם מרגישים שהבית שלכם לא ממש מלוכלך, עדיף להשתמש בשואב האבק הרובוטי כמה פעמים בשבוע. טעינה תכופה של המכשיר מאריכה את חיי הסוללה. תשאירו את שואב האבק בתחנת הטעינה שלו כשהוא לא נמצא בשימוש. אם אתם מחזיקים חיית מחמד בבית, זה רעיון טוב להפעיל את שואב האבק על בסיס יומיומי כדי לשמור על הבית שלכם נקי משאריות פרווה.
he
האם ניתן לשטוף את הפילטרים של שואב אבק רובוטי?
זה לגמרי תלוי בדגם שיש לכם. בחלק מהמכשירים ניתן להוציא את המסנן ולשטוף אותו, בעוד שבמכשירי Roomba מבית iRobot הפילטרים אינם ניתנים לשטיפה מתחת למים זורמים. הרעיון הטוב ביותר זה להוציא את הלכלוך שהצטבר בפילטר בעזרת תנועות נקישה וטפיחה עדינות לאחר כל שימוש. על פי הוראות היצרן, יש להחליף את הפילטרים לאחר כמה חודשים. תקראו בעיון את חוברת הוראות השימוש ותקפידו למלא את הנחיות והמלצות היצרן.
he
האם שואב אבק רובוטי זקוק לרשת אינטרנט אלחוטית (Wi-Fi) כדי לפעול?
זה תלוי במוצר שלכם. מכשירים מתקדמים יכולים להתחבר לרשת האינטרנט כדי לאפשר שליטה מרחוק באמצעות אפליקציה מיוחדת שתוכלו להתקין בסמארטפון שלכם. לפני שאתם רוכשים מכשיר מסוים, תבדקו היטב את כל היכולות והאפשרויות המתקדמות שהוא מציע כדי למנוע אכזבות והפתעות בהמשך.
he
האם שואב אבק רובוטי יכול לזהות שהחדר נקי לגמרי?
זאת שאלה מצוינת. הדבר האחרון שאתם רוצים זה שהמכשיר ישוטט ללא כל מטרה ויבזבז את הסוללה שלו לחינם כשהחדר כבר נקי ומבריק. התוצאה תהיה שהוא לא יספיק לנקות אזורים מלוכלכים אחרים בבית כי הוא נתקע ללא כל צורך ממשי באזור אחד. דגמים מתקדמים של iRobot מתמודדים עם האתגר הזה בעזרת סריקה ומיפוי של אזור הניקוי. בעזרת חיישני אינפרא אדום הם ממפים את גודל החדר ומחשבים את הזמן הנדרש לניקוי שלו.כשהזמן המוקצב חולף, המכשיר יודע שהגיע הזמן להתקדם הלאה ולעבור לאזור אחר. מערכת החיישנים של שואב האבק הרובוטי מסייעת לו לנווט את דרכו במרחב ולהימנע ממפגש לא רצוי עם חפצים ומכשולים שונים שעומדים בדרכו. כשהמכשיר עבר את המסלול האופטימלי שהוא הגדיר וזמן הניקוי הנדרש חלף, הוא מבין שהמשימה בוצעה ושהחדר מספיק נקי.זה אופן הפעולה של דגמים מתוחכמים וחדישים יותר, בעוד שדגמים מיושנים יותר מסתמכים על חיישני פגוש שגורמים להם לשנות כיוון לאחר מפגש עם חפץ או מכשול שעומד בדרכם. מכשירים מהסוג הזה יצטרכו להתנגש בריהוט ובאביזרים שונים כמה פעמים כדי לשנות כיוון ולעקוף אותם, מה שמאריך את זמן הניקוי. הם יבזבזו זמן רב בשיטוט באזורים צרים וקשים לגישה וינקו מעט מאוד חללים מרווחים ופתוחים שאינם מכילים עצמים שיכולים להפריע להם.
he
האם שואב אבק רובוטי יכול לטפס במעלה המדרגות?
לא. דגמים עם יכולת מתקדמת כזאת עדיין אינם זמינים לציבור הרחב. המכשירים האיכותיים ביותר מצוידים בחיישנים מיוחדים שמאפשרים להם לזהות מדרגות ולמנוע נפילה. מיטב המוחות מנסים להתגבר על הבעיה הזאת. אחד מהרעיונות המבטיחים ביותר היה יצירת שואב אבק מעופף שירחף מעל המדרגות, אבל ההמצאה המהפכנית הזאת הוכחה כלא יעילה במציאות. מה שקרה זה שההדף מהפרופלורים של המכשיר העיף את האבק והלכלוך בכל רחבי החדר והפך את שואב האבק לחסר תועלת. נקווה שבעתיד הקרוב ימצאו דרך להתגבר על האתגר הזה, ככה שיש למה לחכות.
he
האם שואב אבק רובוטי יכול לנקות כמה חדרים נפרדים?
כל עוד הסוללה של המכשיר לא התרוקנה הוא ימשיך לנקות במלוא המרץ. דגמים חדישים יותר מסוגלים להטעין את עצמם בעת הצורך ולהמשיך אוטומטית בפעולת הניקוי. המכשול היחיד שיכול להקשות על המכשיר לעבור מחדר לחדר זה הפרש גובה בין מפלסים ומשטחים שונים או גרם מדרגות. לעתים הם אינם מסוגלים לצלוח את המעבר הזה ונוטים להיתקע ולעצור. כדי להתגבר על הבעיה הזאת, היצרנים השונים מציידים את המכשירים בגלגלים גדולים יותר שמבטיחים יכולת תמרון טובה יותר במקומות מאתגרים.
he
כמה זמן לוקח לשואב אבק רומבה לנקות חדר אחד?
בהתאם לגודל החדר, שואב אבק רובוטי של רומבה יסיים את עבודת הניקוי תוך שעה עד שעתיים. נכון שהייתם יכולים לעשות את זה בצורה זריזה יותר, אבל הוא עושה עבודה יסודית ומפנה לכם המון זמן שתוכלו להקדיש לדברים חשובים יותר.
he
כמה שנים מחזיק מעמד שואב אבק רובוטי?
כדי להאריך את תוחלת החיים של שואב האבק הרובוטי שלכם, חשוב להקפיד על התחזוקה השוטפת שלו. אם תטפלו בו כמו שצריך, הוא ישרת אתכם בנאמנות ארבע שנים. דגמים איכותיים ועמידים יותר של המותגים המובילים בתחום ישרדו גם שש שנים. איכות ההרכבה והבנייה של המכשיר משחקת תפקיד מכריע באורך החיים של המכשיר, אבל גם לתחזוקה נכונה שלו יש חשיבות עצומה.יש להחליף את המסנן והמברשות כל כמה חודשים. עם הזמן מצטברים סיבי שטיח ושערות של בעלי חיים בשני החלקים האלה, סותמים אותם ומונעים מהם לבצע את עבודתם ביעילות. גם את חיישני המכשיר יש לחדש כל שנתיים פחות או יותר. מומלץ לא להתפשר על איכות וללכת על חלקים מקוריים. נכון שתוכלו לחסוך כמה גרושים על חלקים זולים מאיכות ירודה, אבל זה יכול לעלות לכם ביוקר בהמשך. חלקים חלופיים גרועים ורופפים יקצרו את תוחלת החיים של המכשיר.
he